খুলনা নগরীর বাদামতলায় বাংলাদেশ রোড ট্রান্সপোর্ট অথরিটি-বিআরটিএ খুলনা দফতরটি নানা অনিয়ম ও দুর্নীতির আখড়ায় পরিণত হয়েছে। ড্রাইভিং লাইসেন্স, যানবাহনের রেজিস্ট্রেশন ও রুট পারমিটসহ সংশ্লিষ্ট কাজ করিয়ে দেওয়ার নামে এ অফিসের কর্মকর্তা-কর্মচারীদের সঙ্গে যোগসাজশে চিহ্নিত দালাল সিন্ডিকেট বেশ তৎপর রয়েছে। বিনিময়ে গ্রাহক হয়রানি এবং নির্ধারিত ফির বাইরেও নেওয়া হচ্ছে মোটা অঙ্কের অর্থ।